pythainlp/thai-wiki-dataset-v4 huggingface dataset:
คู่ชีวิต

คู่ชีวิต (หรือ Civil partnership) หรือรู้จักกันในภายใต้ชื่ออื่น ๆ คือการรับรองความสัมพันธ์ทางกฎหมายที่คล้ายคลึงกับการสมรส โดยคู่ชีวิตนี้ได้จัดตั้งขึ้นในประเทศต่าง ๆ ตั้งแต่คริสต์ทศวรรษที่ 1990 เป็นต้นมา ซึ่งมักจะพัฒนามาจากการรับรองความสัมพันธ์แบบคู่อาศัย  ที่มีสถานะเป็นทางการน้อยกว่า ในประเทศเดนมาร์ก ไอซ์แลนด์ นอร์เวย์ และสวีเดน ได้ทำการแทนที่ความสัมพันธ์แบบคู่ชีวิตด้วยการสมรสเพศเดียวกัน ในขณะที่ประเทศอื่นได้เสริมการสมรสเพศเดียวกันเข้าไปในระบบกฎหมาย ความสัมพันธ์แบบคู่ชีวิตนั้นมักถูกมองว่าเป็น "ก้าวแรก" ที่จะนำไปสู่ความเท่าเทียมกันทางการสมรสสำหรับบุคคลเพศเดียวกัน ในบางประเทศคู่ชีวิตนั้นสามารถรับรองบุคคลต่างเพศและบุคคลเพศเดียวกันได้ แต่ทว่า บางประเทศความสัมพันธ์รูปแบบนี้เปิดโอกาสให้กับคู่ชีวิตเพศเดียวกันเท่านั้น ส่วนในประเทศกรีซ ความสัมพันธ์คู่ชีวิตเปิดโอกาสให้กับคู่ชีวิตต่างเพศเท่านั้น
มหายุคมีโซอาร์เคียน

มหายุคมีโซอาร์เคียน  เป็นมหายุคที่สามแห่งบรมยุคอาร์เคียน อยู่ระหว่าง 3,200 ล้านปีมาแล้วถึง 2,800 ล้านปีมาแล้ว ในยุคนี้ประกอบด้วยออกซิเจนเพียงเล็กน้อยจากสโตรมาโตไลต์ ซึ่งหลักการของสโตรมาโตไลต์ คือ ดูดซับคาร์บอนไดออกไซด์ เพื่อเปลี่ยนให้เป็น ออกซิเจน ทำให้เกิดออกซิเจนจำนวนหนึ่ง อุณหภูมิเฉลี่ย 34 องศาเซลเซียส มีสิ่งมีชีวิตประเภทอาร์เคีย และ แบคทีเรีย มากที่สุด
มหายุคนีโออาร์เคียน

มหายุคนีโออาร์เคียน  เป็นยุคสุดท้ายแห่งบรมยุคอาร์เคียน อยู่ระหว่าง 2,800 ล้านปีมาแล้วถึง 2,500 ล้านปีมาแล้ว ในยุคนี้มีโพรแคริโอต ชนิดที่เป็นจุดเด่นคือ สโตรมาโตไลต์ ซึ่งเปลี่ยนคาร์บอนไดออกไซด์ เป็น ออกซิเจน ทำให้มีออกซิเจนมากขึ้นเรื่อยๆ แต่ก็ยังไม่เพียงพอต่อการหายใจ เพราะมีออกซิเจนเพียง 0.2%
กีฬาบาสเกตบอลในโอลิมปิกฤดูร้อน 1936

การแข่งขันบาสเกตบอลในโอลิมปิกฤดูร้อน 1936 เป็นการแข่งขันบาสเกตบอลโอลิมปิกที่จะจัดขึ้นในเบอร์ลิน ประเทศเยอรมนี กำหนดแข่งขันระหว่างวันที่ 7-14 สิงหาคม พ.ศ. 2559 
ผลการแข่งขัน.
ผลการแข่งขัน.
Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
กีฬาบาสเกตบอลในโอลิมปิกฤดูร้อน 1948

การแข่งขันบาสเกตบอลในโอลิมปิกฤดูร้อน 1948 เป็นการแข่งขันบาสเกตบอลโอลิมปิกที่จะจัดขึ้นในลอนดอน ประเทศสหราชอาณาจักร กำหนดแข่งขันระหว่างวันที่ 30 กรกฎาคม - 13 สิงหาคม พ.ศ. 2491 
ผลการแข่งขัน.
ผลการแข่งขัน.
Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
กีฬาบาสเกตบอลในโอลิมปิกฤดูร้อน 1952

การแข่งขันบาสเกตบอลในโอลิมปิกฤดูร้อน 1952 เป็นการแข่งขันบาสเกตบอลโอลิมปิกที่จะจัดขึ้นในเฮลซิงกิ ประเทศฟินแลนด์ กำหนดแข่งขันระหว่างวันที่ 14 กรกฎาคม - 2 สิงหาคม พ.ศ. 2495
ผลการแข่งขัน.
ผลการแข่งขัน.
Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
กีฬาบาสเกตบอลในโอลิมปิกฤดูร้อน 1956

การแข่งขันบาสเกตบอลในโอลิมปิกฤดูร้อน 1956 เป็นการแข่งขันบาสเกตบอลโอลิมปิกที่จะจัดขึ้นในเมลเบิร์น ประเทศออสเตรเลีย กำหนดแข่งขันระหว่างวันที่ 22 พฤศจิกายน - 1 ธันวาคม พ.ศ. 2499
ผลการแข่งขัน.
ผลการแข่งขัน.
Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
กีฬาบาสเกตบอลในโอลิมปิกฤดูร้อน 1960

การแข่งขันบาสเกตบอลในโอลิมปิกฤดูร้อน 1960 เป็นการแข่งขันบาสเกตบอลโอลิมปิกที่จะจัดขึ้นในโรม ประเทศอิตาลี กำหนดแข่งขันระหว่างวันที่ 26 สิงหาคม - 10 กันยายน พ.ศ. 2503
ผลการแข่งขัน.
ผลการแข่งขัน.
Note: The International Olympic Committee medal database shows only these players as medalists. They all played at least one match during the tournament. The reserve players are not listed as medalists.
กีฬาบาสเกตบอลในโอลิมปิกฤดูร้อน 1972

การแข่งขันบาสเกตบอลในโอลิมปิกฤดูร้อน 1972 เป็นการแข่งขันบาสเกตบอลโอลิมปิกที่จะจัดขึ้นในมิวนิก ประเทศเยอรมนี กำหนดแข่งขันระหว่างวันที่ 27 สิงหาคม - 9 กันยายน พ.ศ. 2515
ผลการแข่งขัน.
ผลการแข่งขัน.
† – Medals refused by team
โกปาอาเมริกา 2015 รอบแพ้คัดออก

การแข่งขันฟุตบอล โกปาอาเมริกา 2015 รอบแพ้คัดออก เริ่มต้นแข่งขันในวันที่ 24 มิถุนายน, พ.ศ. 2558 และสิ้นสุดการแข่งขันกับ รอบชิงชนะเลิศ ในวันที่ 4 กรกฎาคม, พ.ศ. 2558 ที่จะตัดสินแชมป์ของ โกปาอาเมริกา 2015. แปดทีมทั้งหมดเข้าร่วมการแข่งขันในรอบแพ้คัดออก.
ทีมที่ผ่านเข้ารอบ.
สองทีมที่ดีที่สุดจากแต่ละสามกลุ่ม, รวมกับสองทีมอันดับที่สามที่ดีที่สุด, ผ่านเข้ารอบแพ้คัดออก.
สายการแข่งขัน.
<onlyinclude>
</onlyinclude>
เวลาท้องถิ่นเป็น, CLT .
ถนนเหมืองหิต

ทางหลวงแผ่นดินหมายเลข 1023 (สายแพร่ - วังชิ้น) เป็นเส้นทางที่เชื่อมต่อระหว่างจังหวัดกับอำเภอ แล้วมีทางต่อไปถึงอำเภอเถิน จังหวัดลำปาง มีสายทางเริ่มต้นในอำเภอเมืองแพร่ และมีปลายทางในที่ อำเภอวังชิ้น จังหวัดแพร่ ระยะทางตลอดสาย 75.689 กิโลเมตร
สถานีมารีนาเซาท์เพียร์

สถานีมารีนาเซาท์เพียร์  เป็นสถานีรถไฟฟ้าปลายทางฝั่งใต้ของรถไฟฟ้าสิงคโปร์ สายเหนือ-ใต้ ตั้งอยู่ในพื้นที่ที่ถมทะเล ใกล้กับ มารีนาเซาท์เพียร์ และ มารีนาเบย์ครุยซ์เซ็นเตอร์ เปิดใช้งานอย่างเป็นทางการเมื่อ 23 พฤศจิกายน ค.ศ. 2014 โดยรัฐมนตรีว่าการกระทรวงคมนาคมของสิงคโปร์
ประวัติ.
เมื่อเริ่มแรกโครงการ สถานีนี้มีชื่อว่า "มารีนาวิว" ต่อมาได้เปลี่ยนมาเป็นชื่อ "มารีนาเซาท์เพียร์" ในปี ค.ศ. 2009 ส่วนต่อขยายนี้ ใช้งบประมาณ 357.5 ล้านดอลล่าร์ในการก่อสร้าง โดยเริ่มก่อสร้างในเดือนธันวาคม ค.ศ. 2009
งานแสดงศิลปะ.
มีภาพวาดกระเบื้องในตัวสถานีอยู่ 2 ชิ้น ชิ้นที่หนึ่งมีชื่อว่า “อดีต” โดยแสดงภาพเกี่ยวกับสถานที่สำคัญทางประวัติศาสตร์ อาทิ ศาลฎีกา สถานีดับเพลิงกลาง ส่วนชิ้นที่สองชื่อว่า “ปัจจุบัน” โดยแสดงภาพมารีนาเบย์ และโรงละครเอสพลานาด
ไข้ป้าง (อัลบั้ม)

ไข้ป้าง เป็นผลงานเดี่ยวชุดแรกของ นครินทร์ กิ่งศักดิ์ ออกวางจำหน่ายในปี พ.ศ. 2537 ก่อนหน้าอัลบั้มชุด "ไข้ป้าง" นครินทร์เป็นที่รู้จักในนามวง ไฮดร้า ร่วมกับ ธนา ลวสุต จากอัลบั้มชุดเดียวของวง "อัศเจรีย์" ในปี พ.ศ. 2535 แต่ท้ายที่สุดทั้งคู่ก็ยุบวง อัลบั้มชุดนี้ นครินทร์ได้ทำให้แนวเพลง อัลเทอร์เนทีฟ มีสีสันมากขึ้นด้วย และยังมีเพลงที่ฮิตจากอัลบั้มชุดนี้ได้แก่ "สบายดี" "เอื้อมไม่ถึง" และ "ประตู" ในปีเดียวกันนี้นครินทร์ยังได้รับตำแหน่งผู้จัดการฝ่ายผลิตภัณฑ์เพลงไทย บริษัท โซนี่มิวสิค(ประเทศไทย) อีกด้วย นครินทร์ยังได้มีโอกาสนำผลงานไปแสดงในงานเทศกาลดนตรี " Tokyo Music Festival " โดยหน้าปกอัลบั้มไข้ป้างยังได้ ท้วม ทรนง นักแสดงอาวุโสมาร่วมในหน้าปกชุดนี้ด้วย ในปีเดียวกันนี้ยังตรงกับการปล่อยอัลบั้มชุดแรกของวง โมเดิร์นด็อก ในส่วนของหน้าปกอัลบั้ม อภิชัย ตระกูลเผด็จไกร เป็นผู้ถ่ายหน้าปกอัลบั้ม และดำเนินการออกแบบโดย นครินทร์ กิ่งศักดิ์ เอง ทั้งนี้วง ztodio tomo ก็ได้มีส่วนร่วมในการออกแบบหน้าปกด้านใน
เกร็ดสาระอัลบั้ม.
จากการเล่นคอนเสิร์ตในรายการ 7 สีคอนเสิร์ตที่ลานเพลินช่อง 7 สี เมื่อปี พ.ศ.2538 ที่มีเหล่าบรรดาวัยรุ่นและนักเรียนอาชีวศึกษาเข้ามาชมกันเป็นจำนวนมากจึงมีการกระทบกระทั่งและยกพวกตีกันเช้าวันรุ่งขึ้น นสพ.ไทยรัฐพาดหัวข่าวว่า คอนเสิร์ตไข้ป้าง กลายเป็นไข้โป้ง นักเรียนนักเลงตีกันเละ
รอเบิร์ต แกร์เรตต์

รอเบิร์ต แกร์เรตต์ (24 พฤษภาคม ค.ศ. 1875—25 เมษายน ค.ศ. 1961) เป็นนักกรีฑาชาวอเมริกัน เขาได้รับเหรียญทองจากโอลิมปิกฤดูร้อน 1896 เป็นครั้งแรกในการแข่งขันกรีฑารายการทุ่มน้ำหนักและขว้างจักร
ลอเรน เบคอลล์

ลอเรน เบคอลล์ (หรือชื่อเกิดคือ เบตตี โจแอน เพิสก์ (Betty Joan Perske); 16 กันยายน ค.ศ. 1924 – 12 สิงหาคม ค.ศ. 2014) เป็นนักแสดงหญิงชาวอเมริกัน เป็นที่รู้จักจากเสียงอันโดดเด่นและภาพลักษณ์ยั่วยวน เธอติดอยู่ในรายชื่อในอันดับ 20 ของหัวข้อนักแสดงหญิงแห่งศตวรรษที่ 20 จากสถาบันภาพยนตร์อเมริกัน และได้รับรางวัลเกียรติยศจากสถาบันศิลปะและวิชาการทางภาพยนตร์จากผลงานในช่วงยุคทองของภาพยนตร์
บีคอลล์เริ่มอาชีพจากการเป็นนางแบบก่อนที่จะได้รับบทแสดงคู่กับฮัมฟรีย์ โบการ์ตในภาพยนตร์เรื่อง "To Have and Have Not" (1944) เธอได้แสดงในภาพยนตร์แนวฟิล์มนัวร์กับโบการ์ตอีกในเรื่อง "The Big Sleep" (1946), "Dark Passage" (1947), and "Key Largo" (1948) และแสดงในภาพยนตร์รักตลกเรื่อง "How to Marry a Millionaire" (1953) โดยแสดงร่วมกับ มาริลิน มอนโร และแสดงใน "Designing Woman" (1957) ร่วมกับ เกรกอรี เป็ก เธอร่วมแสดงกับจอห์น เวย์นนภาพยนตร์เรื่องสุดท้ายของเขาเรื่อง "The Shootist" (1976) เบคอลล์แสดงในละครบรอดเวย์ โดยได้รับรางวัลโทนี จากการแสดงเรื่อง "Applause" (1970) และ "Woman of the Year" (1981) และเธอได้แสดงในภาพยนตร์เรื่อง "The Mirror Has Two Faces" (1996) ที่ทำให้เธอได้รับการเสนอชื่อเข้ายิงรางวัลลูกโลกทองคำและรางวัลออสการ์
1 เดือนก่อนถึงวันเกิดอายุครบ 90 ปี ของเธอ เป็นจังหวะที่เบคอลล์เสียชีวิตในนิวยอร์กซิตี้พอดี
สตาญิสวัฟ แลม

สตาญิสวัฟ แลม (12 กันยายน ค.ศ. 1921 – 27 มีนาคม ค.ศ. 2006) เป็นนักเขียนชาวโปแลนด์ มีผลงานที่เป็นที่รู้จักคือ "Solaris" ที่ถูกนำไปสร้างเป็นภาพยนตร์แล้ว 3 ครั้ง ผลงานของเขาได้รับการแปลไปแล้วกว่า 41 ภาษาและขายได้มากกว่า 45 ล้านเล่มทั่วโลก
ประวัติ.
สตาญิสวัฟ แลม เกิดเมื่อปี ค.ศ. 1921 ที่เมืองลวีฟ (ปัจจุบันอยู่ในยูเครน) เป็นบุตรชายของแพทย์ทหารในกองทัพออสเตรีย-ฮังการี ในช่วงการบุกครองโปแลนด์ของสหภาพโซเวียต แลมไม่ได้เข้าเรียนที่โรงเรียนสารพัดช่างอย่างที่ต้องการ แต่เข้าเรียนด้านการแพทย์ที่มหาวิทยาลัยลวีฟ ต่อมาเมื่อนาซีบุกครองโปแลนด์ ครอบครัวของแลมซึ่งมีเชื้อสายยิวได้หนีไปอยู่ในเกตโต (ชุมชนแออัด) โดยใช้ชื่อปลอม ในปี ค.ศ. 1945 หลังสหภาพโซเวียตผนวกโปแลนด์ตะวันออก ครอบครัวของแลมก็ย้ายไปอยู่ที่เมืองกรากุฟ เขาเรียนต่อด้านการแพทย์ แต่ไม่ได้สอบเป็นแพทย์ทหาร โดยทำงานเป็นผู้ช่วยในโรงพยาบาล และเริ่มต้นเขียนนิยาย
ในปี ค.ศ. 1951 แลมออกหนังสือเล่มแรก "The Astronauts" ซึ่งได้ผลตอบรับที่ดี แต่เขาไม่ค่อยพอใจนัก หลังปี ค.ศ. 1956 เมื่อมีการขจัดความเป็นสตาลิน (de-Stalinization) แลมก็มีผลงานออกมาเรื่อย ๆ จนในปี ค.ศ. 1961 เขาออกหนังสือ "Solaris" ซึ่งเป็นนิยายวิทยาศาสตร์ที่ผสานแนวคิดทางปรัชญา หนังสือเล่มนี้ถูกนำไปสร้างเป็นภาพยนตร์แล้ว 3 ครั้ง แต่ในช่วงหลัง แลมรู้สึกไม่พอใจกับการกำหนดขอบเขตของนิยายวิทยาศาสตร์ เขาหยุดเขียนนิยายแนวนี้ในช่วงหลังการล่มสลายของคอมมิวนิสต์ (ค.ศ. 1989) แล้วหันไปเขียนแนวสารคดีแทน
สตาญิสวัฟ แลม เสียชีวิตด้วยโรคหัวใจ เมื่อปี ค.ศ. 2006 ขณะมีอายุได้ 84 ปี
การิน ภัทราภัสร์

การิน ภัทราภัสร์ (สกุลเดิม: ศตายุ; เกิด 29 สิงหาคม พ.ศ. 2524) ชื่อเล่น แมน เป็นนักแสดง พิธีกร หมอดูชาวไทย อดีตนักแสดงกลุ่มพาวเวอร์ทรีสังกัดสถานีวิทยุโทรทัศน์ไทยทีวีสีช่อง 3 มีชื่อเสียงมาจากการประกวดดัชชี่บอยแอนด์เกิร์ลปี พ.ศ. 2542 (ในขณะนั้นใช้ชื่อ ณัฐพล พิสมยรมย์) และเป็นนักแสดงละครหลายเรื่องเช่น ธรรมะติดปีก2, บาปรักทะเลฝัน, หว่อ อ้าย หนี่, นารีลุยไฟ และยังเป็นพิธีกรรายการยิ้มน้อยยิ้มใหญ่ เป็นต้น
ประวัติ.
แมนเป็นที่รู้จักในฐานะผู้สนใจค้นคว้าศาสตร์ Mathelogy (แมธเธโลจี) ซึ่งเชื่อว่าเป็นศาสตร์แห่งการออกแบบตัวเลขซึ่งสามารถขับเคลื่อนพลังงานชีวิตด้านบวก
ด้านชีวิตส่วนตัว แมน การินแต่งงานกับนักแสดงสาว เกล รดา ศิริมะณีวัฒนา เมื่อวันที่ 27 มีนาคม พ.ศ. 2559
ปัจจุบันการินและรดามีบุตรชายด้วยกัน 2 คนคือ กรธัช ภัทราภัสร์ ชื่อเล่น:กราฟ เกิดเมื่อวันที่ 21 มิถุนายน พ.ศ. 2564 และ กรภัธ ภัทราภัสร์ ชื่อเล่น:เกน เกิดเมื่อวันที่ 27 กรกฎาคม พ.ศ. 2567
พระมหาบัญชา

พระมหาบัญชา หรือ พระบัญชา  คือคำสั่งของพระเยซูก่อนที่พระองค์จะเสด็จขึ้นสู่สวรรค์ ให้บรรดาสาวกทำการประกาศข่าวดีแก่ประชาชาติทั้งปวงในโลก
พระมหาบัญชาเป็นสิ่งที่อยู่ในพระทัยของพระเจ้าตั้งแต่แรกเริ่ม เป็นภารกิจที่สำคัญยิ่งและมีขอบเขตใหญ่ยิ่ง คือ การประกาศการยกโทษบาปไปยังมนุษย์ทั้งปวง ตั้งแต่คริสตจักรสมัยแรกและตลอดประวัติศาสตร์คริสตจักร มีผู้เชื่อจำนวนมากที่อุทิศตนเพื่อรับใช้พระมหาบัญชา จึงส่งผลให้ความเชื่อคริสเตียนแผ่ขยายครอบคลุมไปทั่วทั้งโลกนี้ แต่ยังมีผู้คนอีกจำนวนมากที่ยังไม่เคยได้ยินพระกิตติคุณของพระเยซูคริสต์ และภารกิจนี้เป็นความรับผิดชอบของผู้เชื่อทุกคนในยุคปัจจุบัน
เนื้อหา.
พระมหาบัญชาของพระเยซูตามพระกิตติคุณมัทธิว ความว่า
<templatestyles src="แม่แบบ:คำพูด/style.css" />เพราะ‍ฉะนั้น ท่าน‍ทั้ง‍หลายจงออกไปและนำชนทุกชาติมาเป็นสาวกของเรา จงบัพ‌ติศ‌มาพวก‍เขาในพระนามของพระบิดา พระบุตร และพระวิญญาณบริสุทธิ์ และสอนพวก‍เขาให้ถือรักษาสิ่งสาร‌พัดที่เราสั่งพวก‍ท่านไว้ และนี่‍แน่ะ เราจะอยู่กับท่าน‍ทั้ง‍หลายเสมอไป จน‍กว่าจะสิ้น‍ยุค
โดยสรุปใจความสำคัญคือให้การออกไปกระทำ 3 สิ่ง ดังนี้
แบรนดอน โอย เว่ย เฉิง

แบรนดอน โอย เว่ย เฉิง (13 กันยายน พ.ศ. 2537 —) เป็นนักกีฬาเรือแคนูชายทีมชาติสิงคโปร์ เขาได้รับเหรียญทองจากการแข่งขันกีฬาเรือแคนูในซีเกมส์ 2015 ประเภทเค-2 1000 เมตร และเหรียญเงินจากประเภทเค-4 200 เมตรชาย
กูเกิล ดูเดิล

กูเกิล ดูเดิล  เป็นการปรับเปลี่ยนชั่วคราวบนหน้าโฮมเพจของกูเกิล เพื่อร่วมเฉลิมฉลองหรือรำลึกถึงเหตุการณ์ เทศกาลหรือวันคล้ายวันเกิดของบุคคลสำคัญต่าง ๆ ดูเดิลแรกถูกออกแบบโดย 2 ผู้ก่อตั้งบริษัทกูเกิลคือ แลร์รี เพจและเซอร์เกย์ บริน เมื่อพวกเขาเข้าร่วมเทศกาลเบิร์นนิงแมน (Burning Man) ในปี ค.ศ. 1998 ดูเดิลต่อ ๆ มาส่วนใหญ่เป็นผลงานของเดนนิส ฮวาง (Dennis Hwang) และทีมงานที่เรียกตัวเองว่า "ดูเดลอส์" (Doodlers) ในช่วงแรก ดูเดิลจะเป็นเพียงภาพนิ่ง จนกระทั่งในปี ค.ศ. 2010 ดูเดิลที่รำลึกถึงวันคล้ายวันเกิดของไอแซก นิวตัน ก็เป็นดูเดิลแรกที่เป็นแอนิเมชัน หลังจากนั้นไม่นาน ดูเดิลที่เฉลิมฉลองในโอกาสครบรอบ 30 ปีของเกม "แพ็ก-แมน" ก็เป็นดูเดิลแรกที่เป็นแบบมีปฏิสัมพันธ์ (interactive) กับผู้ใช้
นอกจากนี้ กูเกิลยังจัดงาน "Doodle 4 Google" ซึ่งเป็นงานประกวดดูเดิลของนักเรียนในแต่ละประเทศ รวมถึงประเทศไทยด้วย และผลงานที่ชนะเลิศจะได้รับการแสดงบนหน้าโฮมเพจของกูเกิลในประเทศนั้น ๆ
เป็นเวลาที่พระคริสต์ได้ประสูติ

เป็นเวลาที่พระคริสต์ได้ประสูติ  หรือเป็นที่รู้จักกันในฐานะเพลงสรรเสริญในวันคริสต์มาส เป็นผลงานการประพันธ์ของ Adolphe Adam ในปี ค.ศ. 1847 และเป็นบทกวีภาษาฝรั่งเศสในนามว่า "Minuit, chrétiens" โดย Placide Cappeau (ค.ศ. 1808–1877) ผู้ค้าไวน์และกวี บาทหลวงท้องถิ่นได้ขอให้ Placide ประพันธ์บทร้องกรองคริสต์มาส และกลายเป็นเพลงสรรเสริญสากล สำหรับแสดงเมื่อการแสดงโอเปร่าจบลง
ดาราจักรหนู

ดาราจักรหนู  เป็นดาราจักรก้นห้อยแบบมีคานสองดาราจักร ที่ตั้งอยู่ในกลุ่มดาวผมเบเรนิซ ซึ่งห่างออกไปประมาณ 290 ล้านปีแสง ในกระจุกดาราจักรผมเบเรนิซ ในภาพด้านขวาคือ NGC4676A ส่วนทางซ้ายคือ NGC4676B เมื่อ 290 ล้านปีก่อน NGC4676A/NGC4676B เริ่มเข้าสุ่กระบวนการรวมตัวกันของดาราจักร โดยชื่อของดาราจักรได้มาจากแขนของดาราจักรที่ยาวออกไป จากผลของแรงน้ำขึ้นลง เนื่องมาจากผลของแรงโน้มถ่วงที่เกิดขึ้นระหว่างส่วนใกล้กับส่วนไกลของดาราจักร เรียกว่าแรงน้ำขึ้นลงดาราจักร ภาพดาราจักรนี้ถูกถ่ายไว้ในปี พ.ศ. 2545 โดยกล้องโทรทัศน์อวกาศฮับเบิล
โกปาอาเมริกา 2015 รอบชิงชนะเลิศ

การแข่งขันฟุตบอล โกปาอาเมริกา 2015 รอบชิงชนะเลิศ เป็นการแข่งขันนัดชิงชนะเลิศของ โกปาอาเมริกา 2015, เป็นการแข่งขันฟุตบอลต่างประเทศที่จัดขึ้นโดย คอนเมบอล ที่จะเล่นในชิลีระหว่างวันที่ 11 มิถุนายน ถึง 4 กรกฎาคม การแข่งขันมีขึ้นเมื่อวันที่ 4 กรกฎาคม พ.ศ. 2558 ที่ สนามกีฬาแห่งชาติ ในเมือง ซานเตียโก, และเข้าร่วมการแข่งขันโดยชาติเจ้าภาพ ชิลี และ อาร์เจนตินา ปรากฏว่าครบ 120 นาทีเสมอกัน 0-0 ทำให้ต้องดวลจุดโทษและเป็นชิลีที่แม่นโทษมากกว่าสามารถดวลจุดโทษเอาชนะอาร์เจนตินาไป 4 - 1 คว้าแชมป์รายการนี้ได้เป็นสมัยแรก และจะได้สิทธิ์เข้าไปแข่งขัน ฟีฟ่าคอนเฟเดอเรชันส์คัพ 2017 ที่ประเทศรัสเซีย
ถ้วยรางวัลใบใหม่จะนำมาใช้ในการแข่งขันโกปาอาเมริกาเซนเตนาริโอที่สหรัฐในปี พ.ศ. 2559, โดยจะเปิดตัวขึ้นในเกมนัดชิงชนะเลิศครั้งนี้
ภูมิหลัง.
ฉบับนี้คือการปรากฏตัวเป็นครั้งที่เจ็ดในฐานะเป็นเจ้าภาพโดยชิลี การแข่งขันทำสถิติเป็นครั้งที่สามของชิลีในการเข้าสู่รอบชิงชนะเลิศ พวกเขาไม่เคยชนะการแข่งขันและของพวกเขาในการลงเล่นรอบสุดท้ายเกิดขึ้นใน ปี 1987, เมื่อพวกเขามาพ่ายแพ้ต่อ อุรุกวัย ในระหว่างนั้น, อาร์เจนตินาถึงรอบชิงชนะเลิศเป็นครั้งที่ห้า การลงสนามรอบสุดท้ายของพวกเขาเกิดขึ้นเมื่อปี 2007, เมื่อพวกเขาพ่ายแพ้ต่อ บราซิล, ขณะที่แชมป์ล่าสุดของพวกเขา (รวมไปถึงการแข่งขันทั่วโลก) ได้รับชัยชนะในปี 1993
รวมไปถึงฉบับตั้งแต่ปี ค.ศ. 1916 ถึง ค.ศ. 1967, เมื่อ "คัมเปโอนาโต ซูดาเมรีกาโน" มีการแข่งขัน รอบจัดอันดับ จัดรูปแบบโดยนอกเหนือจากนัดชิงชนะเลิศ; นี่เป็นการลงสนามครั้งที่ห้าของชิลี, และครั้งที่ยี่สิบเจ็ดของอาร์เจนตินา, ในสองทีมยอดนิยม.
โจเซฟ สกูลิง

โจเซฟ ไอแซก สกูลิง (16 มิถุนายน ค.ศ. 1995) เป็นนักว่ายน้ำชาวสิงคโปร์ในท่าผีเสื้อ เขาเป็นนักกีฬาคนแรกที่คว้าเหรียญทองโอลิมปิคให้กับประเทศสิงคโปร์
ชีวิตส่วนตัวและครอบครัว.
เมื่อเขาอายุได้ 13 ปี
ประวัติ.
ในการแข่งขันซีเกมส์ 2011 เขาได้เหรียญทองจากประเภทผีเสื้อ 200 ม. ในปี ค.ศ. 2012 เขาเรียนว่ายน้ำในประเทศสหรัฐอเมริกา เขาจบการศึกษาจากมหาวิทยาลัยเท็กซัส
เขาเป็นนักว่ายน้ำคนแรกของประเทศสิงคโปร์ที่ได้รับเหรียญทองจากการแข่งขันกีฬาเครือจักรภพ
ฟีฟ่าคอนเฟเดอเรชันส์คัพ 2017

ฟีฟ่าคอนเฟเดอเรชันส์คัพ 2017  เป็นการแข่งขันฟุตบอลระดับนานาชาติคอนเฟเดอเรชันส์คัพ ครั้งที่ 10 โดยการแข่งขันจะจัดขึ้นระหว่างวันที่ 17 มิถุนายน – 2 กรกฎาคม ที่ประเทศรัสเซีย ก่อนที่จะมีการแข่งขันฟุตบอลโลก 2018ในปีถัดไป
สถานที่แข่งขัน.
เมือง 4 เมืองจะใช้เป็นสถานที่จัดการแข่งขันฟีฟ่าคอนเฟเดอเรชันส์คัพ 2017 อีกทั้งเมือง 4 เมืองนี้ยังใช้เป็นสถานที่แข่งขันฟุตบอลโลก 2018 อีกด้วย
รางวัล.
รางวัลดังต่อไปนี้ได้รับสำหรับการแข่งขัน รางวัลสำหรับผู้เล่นจะได้รับการสนับสนุนทั้งหมดโดย อาดิดาส.
เงินรางวัล.
ขึ้นอยู่กับตำแหน่งหลังจบรอบสุดท้าย, แต่ละทีมจะได้รับเงินรางวัลจากฟีฟ่า
สิทธิการออกอากาศ.
EBU, RTR และ CR1 มีสิทธิ์ออกอากาศแพร่ภาพฟีฟ่าคอนเฟเดอเรชันส์คัพ 2017 ทางโทรทัศน์ในประเทศรัสเซีย.
น้ำตกวังแก้ว

น้ำตกวังแก้ว เป็นแหล่งท่องเที่ยวหนึ่งในอุทยานแห่งชาติดอยหลวงซึ่งเกิดจากการทับถมของหินปูนที่ปนมากับน้ำ มีชั้นน้ำตกประมาณ 110 ชั้น แต่เป็นชั้น ใหญ่ 7-8 ชั้น น้ำตกไหลอยู่ตลอดปี เมื่อขึ้นไปถึงชั้นบนสุดของน้ำตกจะพบ หมู่บ้านชาวเขาเผ่าเย้า ที่บ้านป่าคาหลวงและบ้านส้าน ซึ่งมีทางขึ้นค่อนข้างชัน ที่น้ำตกวังแก้วยังมีเส้นทางเดินศึกษา ธรรมชาติระยะสั้น 1.4 กิโลเมตร นอกจากนี้บริเวณใกล้เคียง ยังมีน้ำตกวังทองซึ่งมีลักษณะคล้ายน้ำตกวังแก้ว
ดาบชัย อัคราช

ดาบชัย อัคราช (10 ธันวาคม พ.ศ. 2468 – 23 มกราคม พ.ศ. 2546) อดีตรัฐมนตรีหลายกระทรวง อดีตสมาชิกสภาผู้แทนราษฎรจังหวัดสกลนคร 4 สมัย และอดีตนายกเทศมนตรีเมืองสกลนคร 4 สมัย
ประวัติ.
นายดาบชัย อัคราช เป็นบุตรของนายโส และนางพรหมมา อัคราช เกิดที่บ้านงิ้ว ตำบลปลาโหล อำเภอวาริชภูมิ จังหวัดสกลนคร เมื่อวันที่ 10 ธันวาคม พ.ศ. 2468 สำเร็จการศึกษาชั้นมัธยมศึกษาจากโรงเรียนสกลราชวิทยานุกูล จังหวัดสกลนคร ด้านครอบครัวสมรสกับนางทิพวัลย์ อัคราช มีบุตร 6 คน คือ
การทำงาน.
นายดาบชัย อัคราช เริ่มทำงานเป็นครูที่โรงเรียนราษฎร์อนุกูลวิทยา ต่อมาเริ่มทำงานการเมืองโดยสมัครรับเลือกตั้งได้เป็นสมาชิกสภาเทศบาลเมืองสกลนคร ในปี พ.ศ. 2497 และเป็นสมาชิกสภาจังหวัด (ส.จ.) ในปี พ.ศ. 2498 กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ได้รับเลือกตั้งเป็นสมาชิกสภาผู้แทนราษฎรจังหวัดสกลนคร สังกัดพรรคเสรีประชาธิปไตย จนถึงเดือนกันยายน พ.ศ. 2500 จอมพลสฤษดิ์ ธนะรัชต์ เข้ายึดอำนาจการปกครองประเทศ จึงเป็นอันสั้นสุดการปฏิบัติหน้าที่สมาชิกสภาผู้แทนราษฎรในครั้งนั้น
ต่อมานายดาบชัย อัคราช ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคชาติไทย และสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคชาติประชาชน
นายดาบชัย เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลหม่อมราชวงศ์คึกฤทธิ์ ปราโมช ในปี พ.ศ. 2518 เป็นรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช เมื่อปี พ.ศ. 2519 แต่คณะรัฐมนตรีคณะนี้สิ้นสุดลง เพราะคณะปฏิรูปการปกครองแผ่นดิน อันมี พลเรือเอกสงัด ชลออยู่ เป็นหัวหน้า ได้กระทำการยึดอำนาจ การปกครองแผ่นดินเป็นผลสำเร็จ เมื่อวันที่ 6 ตุลาคม พ.ศ. 2519 จึงเป็นคณะรัฐมนตรีที่มีอายุสั้นที่สุดด้วยคือ 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง ทำให้ได้รับฉายาว่า "รัฐบาลวันเดียว"
นายดาบชัย อัคราช เป็นผู้ร่วมก่อตั้งพรรคสยามประชาธิปไตย และดำรงตำแหน่งรองหัวหน้าพรรค ในคณะกรรมการบริหารพรรคชุดแรก
นายดาบชัย วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 
สมาชิกสภาผู้แทนราษฎร.
ดาบชัย อัคราช ได้รับการเลือกตั้งเป็นสมาชิกสภาผู้แทนราษฎร 4 สมัย คือ
ชุดสำรองและชุดเยาวชนของสโมสรฟุตบอลแมนเชสเตอร์ยูไนเต็ด

สโมสรฟุตบอลแมนเชสเตอร์ยูไนเต็ด รุ่นอายุไม่เกิน 21 ปี  เป็นทีมชุดใหญ่ของทีมเยาวชนของแมนเชสเตอร์ยูไนเต็ดและอดีตทีมสำรองของสโมสร พวกเขาเล่นในพรีเมียร์ลีก 2 ซึ่งเป็นระดับสูงสุดของโปรเฟสชันแนลดีเวลอปเมนท์ลีก ผู้จัดการทีมคนปัจจุบันคือทราวิส บินเนียน ซึ่งรับช่วงต่อจากมาร์ค เดมป์ซีย์ ในปี 2023
รุ่นอายุไม่เกิน 21 ปี.
ผู้เล่นชุดปัจจุบัน.
ณ วันที่ 3 กรกฎาคม ค.ศ. 2025
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
ผู้เล่นแห่งปีเซอร์แมตต์ บัสบี

ผู้เล่นแห่งปีเซอร์แมตต์ บัสบี  เดิมชื่อ MUFC Members Player of the Year (1988–95) เป็นรางวัลที่มอบให้แก่ผู้เล่นยอดเยี่ยมของแมนเชสเตอร์ยูในเต็ดโดยจะจัดขึ้นหลังจากจบฤดูกาลนั้นๆ
ผู้เล่นที่ได้รับรางวัล.
"ผู้เล่นที่มีชื่อเป็น ตัวหนา คือผู้เล่นที่ยังเล่นอยู่ในสโมสรฟุตบอลแมนเชสเตอร์ยูไนเต็ด"
ปลาหิน

ปลาหิน  เป็นสกุลของปลาทะเลในสกุล "Synanceia" ในวงศ์ปลาหิน (Synanceiidae) อันดับปลาแมงป่อง (Scorpaeniformes)
มีรูปร่างโดยรวม คือ ลำตัวป้อมเกือบกลม หัวขนาดใหญ่ส่วนหัวมีหนามจำนวนมาก สีลำตัวคล้ำมีลายเลอะ ทำให้แลดูคล้ายก้อนหิน ลำตัวสากและมีหนามเล็ก ๆ หนังหนาและเป็นปุ่ม เกล็ดละเอียด บางชนิดไม่มีเกล็ด ครีบหลังยาว ครีบอกกว้าง มีก้านครีบแข็งขนาดใหญ่ที่ครีบหลัง ครีบอก และครีบท้อง ก้านครีบแข็งมีลักษณะเป็นหนาม ซึ่งก้านครีบนี้มีพิษร้ายแรงมาก โดยต่อมพิษของก้านครีบแข็งอยู่ใต้ชั้นผิวโดยอยู่รอบส่วนกลาง ส่วนปลายของก้านหนามหุ้มห่อด้วยเนื้อเยื่อ พิษจะถูกปล่อยออกเมื่อเยื่อหุ้มหนามฉีกขาด อันตรายเกิดจากการไปสัมผัสถูกก้านครีบแข็งบริเวณต่าง ๆ และหนามบริเวณหัว เนื่องจากปลาหินชอบอยู่นิ่ง ๆ ทำให้ดูคล้ายก้อนหิน อันเป็นที่มาของชื่อสามัญ หากไปสัมผัสหรือเหยียบได้ พิษมีความรุนแรงมากเมื่อถูกตำหรือบาดจะปวดและบวมทันที ความเจ็บปวดอาจอยู่นานหลายชั่วโมงหรือหลายวัน ในกรณีที่รับพิษจำนวนมากหรือแพ้ ผู้ได้รับพิษอาจมีอาการคอแห้ง ปวดเมื่อยตามข้อต่าง ๆ ซึม เพ้อ ไม่ได้สติ จนกระทั่งเสียชีวิตได้ในที่สุด โดยปลาหินถือว่าเป็นปลาจำพวกหนึ่งที่มีพิษร้ายแรงที่สุดในโลก
ปลาหิน เป็นปลาที่หากินอยู่ตามพื้นทะเล โดยกบดานอยู่กับพื้นนิ่ง ๆ เพื่อรอฮุบเหยื่อซึ่งเป็นอาหารไปทั้งคำ กระจายพันธุ์อยู่ทั่วไปในภาคพื้นอินโด-แปซิฟิก โดยอาจพบได้ในแหล่งน้ำกร่อย เช่น ปากแม่น้ำ หรือตามชายหาดเมื่อน้ำลด
การจำแนก.
แบ่งออกได้เป็น 6 ชนิด
มิยาโกจิมะ

มิยาโกจิมะ (; โรมาจิ: "Miyakojima-shi") เป็นเมืองที่ตั้งอยู่บนเกาะนอกชายฝั่งทางใต้ของประเทศญี่ปุ่น อยู่ในเขตการปกครองของจังหวัดโอกินาวะ สามารถเดินทางสู่เกาะแห่งนี้ได้โดยเครื่องบิน
กีฬาบาสเกตบอลในโอลิมปิกฤดูร้อน 1996

การแข่งขันบาสเกตบอลในโอลิมปิกฤดูร้อน 1996 เป็นการแข่งขันบาสเกตบอลโอลิมปิกที่จะจัดขึ้นในแอตแลนตา ประเทศสหรัฐอเมริกา กำหนดแข่งขันระหว่างวันที่ 20 กรกฎาคม - 4 สิงหาคม พ.ศ. 2539
ผลการแข่งขัน.
ผลการแข่งขัน.
With U.S.A. winning the gold medal, Scottie Pippen would become the first person to win NBA championship and Olympic gold medal in the same year twice, having played for Chicago Bulls in the NBA Finals. He had played for the Bulls in and later that year, for the "Dream Team" at the Barcelona Olympics.
ปลากะรังหัวโขน

ปลากะรังหัวโขน (ชื่อวิทยาศาสตร์: "Synanceia horrida") ปลาทะเลชนิดหนึ่ง ในวงศ์ปลาหิน (Synanceiidae)
เป็นปลาหินชนิดหนึ่ง มีลำตัวป้อมเกือบกลม หัวขนาดใหญ่ สีลำตัวคล้ำมีลายเลอะ ส่วนบริเวณหัวมีหนามจำนวนมาก ลำตัวสากมีหนามเล็ก ผิวหนังหนาและเป็นปุ่ม ครีบหลังยาวครีบอกกว้าง ที่หลังมีก้านครีบแข็งขนาดใหญ่ ครีบอกและครีบท้อง ก้านครีบแข็งมีทั้งหมด 13 ก้าน มีลักษณะเป็นหนาม ซึ่งหนามนี้มีพิษร้ายแรงมาก โดยเกิดจากบริเวณก้านครีบแข็งอยู่ใต้ชั้นผิวหนังโดยอยู่รอบส่วนกลาง ส่วนที่ปลายของก้านหนามห่อหุ้มด้วยเนื้อเยื่อ พิษจะถูกปล่อยออกมาเมื่อเยื่อหุ้มฉีกขาดออกไปเพื่อป้องกันตัว ซึ่งมีอันตรายมากอาจทำให้ผู้ที่สัมผัสถูกเสียชีวิตได้
ปลากะรังหัวโขน มีรูปลักษณ์คล้ายกับก้อนหิน จึงมีพฤติกรรมกบดานอยู่นิ่ง ๆ กับที่ เพื่อรอฮุบเหยื่อไปทั้งคำ ซึ่งได้แก่ ปลาขนาดเล็ก, กุ้ง และครัสเตเชียนชนิดต่าง ๆ มีความยาวลำตัวประมาณ 60 เซนติเมตร (2 ฟุต)
พบกระจายพันธุ์ทั่วไปตามแนวปะการังและใกล้ชายฝั่งของแถบอินโด-แปซฟิก เช่น อินเดียจนถึงจีน, ฟิลิปปินส์, ปาปัวนิวกินี และ ออสเตรเลีย และมีบันทึกว่าพบในวานูอาตูด้วย 
บางครั้งอาจพบได้ตามแหล่งน้ำกร่อย เช่น ปากแม่น้ำ ปลากะรังหัวโขนแม้จะมีพิษร้ายแรง แต่ก็ถือเป็นปลาที่นิยมเลี้ยงไว้แสดงตามสถานแสดงพันธุ์สัตว์น้ำต่าง ๆ รวมถึงมีการเลี้ยงเป็นปลาสวยงามด้วย เป็นปลาที่หาซื้อได้ไม่ยาก ราคาไม่แพง โดยผู้เลี้ยงสามารถที่จะปรับสภาพน้ำในที่เลี้ยงให้เป็นน้ำกร่อยที่มีความเค็มค่อนข้างเค็มเหมือนน้ำทะเลได้ ปลาจึงสามารถปรับตัวให้อยู่รอดได้
ซีโอทู (วงดนตรี)

ซีโอทู (อังกฤษ: C-O-TWO หรือ CO2) นักร้องดูโอ้ภายใต้สังกัด Harp Music Record เริ่มมีผลงานเพลงเป็นครั้งแรกเมื่อปีพ.ศ. 2540 กับอัลบั้ม "C-O-TWO" โดยมีเพลงสร้างชื่อเสียงคือเพลง "รักเธอคนเดียว"
ประวัติ.
ซีโอทู (อังกฤษ: C-O-TWO หรือ CO2) เป็นนักร้องดูโอประกอบสมาชิกคือ "โอ๋ - อรพรรณ ศรีสะอาด (ปัจจุบันใช้ชื่อ ปูชิตา ศรีสะอาด) และ อ้อ - พัชรี ศรีสะอาด (น้องสาว)" ภายใต้สังกัด Harp Music Record เริ่มมีผลงานช่วงปีพ.ศ. 2540 มีผลงานอัลบั้มเพลง 1 ชุดด้วยกันคืออัลบั้ม "C-O-TWO" โดยมีเพลงฮิตและเป็นเพลงที่ถูกเปิดทางคลื่นวิทยุมาจนถึงปัจจุบันคือเพลง "รักเธอคนเดียว"
โดยในอัลบั้มชุดนี้ได้ “วีระศักดิ์ ศรีสะอาด” ซึ่งเป็นคุณพ่อของทั้งสอง มาเป็นโปรดิวเซอร์ และแต่งเพลงให้กับอัลบั้มชุดนี้อีกด้วย
หลังจากที่วงซีโอทูเริ่มเป็นที่รู้จัก "อ้อ" หนึ่งในสมาชิกของวงได้เสียชีวิตกะทันหันด้วยโรคไข้เลือดออก เมื่อวันที่ 6 กรกฎาคม พ.ศ. 2540
ในปีพ.ศ. 2541 โอ๋ อรพรรณ ได้ออกอัลบั้มเดี่ยวชุดแรก ภายใต้สังกัดBGM ชื่ออัลบั้ม "โอ๋ C-O-TWO แด่เธอที่คิดถึง" โดยนำเพลงเก่าจากอัลบั้มชุดแรกมาขับร้องใหม่ในสไดล์อคูสติก เวอร์ชัน ได้แก่เพลง รักเธอคนเดียว, ตัดใจ, ลึก ลึก และเพลง หากเรามีรัก เป็นต้น นอกจากนี้ยังมีเพลงใหม่ โดยแต่งเพื่อให้กับการจากไปของอ้อ พัชรี ในเพลง "คิดถึงเพียงเธอ" และเพลง "เพียงเธอคนเดียว"
ในปี พ.ศ. 2543 ออกอัลบั้มชุดที่สอง โดยมีสมาชิกเพิ่มสามคน ได้แก่ อรวรรณ์ ศรีสะอาด (แอล), พรสวรรค์ ศรีสะอาด (เต๋า), จันทกาญจน์ ศรีจิตร์ (ออม) อัลบั้ม "C-O-TWO Fresh & Fun"
ในปี พ.ศ. 2545 วงซีโอทู กลับมามีผลงานอัลบั้มอีกครั้ง ภายใต้ชื่ออัลบั้ม "C-O-TWO SURE" โดยมีสมาชิกใหม่เพิ่มอีก 3 คน เต๋า - พรสวรรค์ ศรีสะอาด, ปู - ยอดขวัญ เวสารัชกร และ บุญศักดิ์ พลสนะ หรือแมน อดีตแชมป์แบดมินตันประเทศไทย" โดยมีเพลงเปิดตัวคือเพลง "อยากบอกรักเธอ" แต่อัลบั้มไม่ประสบความสำเร็จเท่าที่ควร
เนชั่น บรอดแคสติ้ง คอร์ปอเรชั่น

บริษัท เนชั่น บรอดแคสติ้ง คอร์ปอเรชั่น จำกัด (มหาชน) (ชื่อย่อ: NBC) เป็นบริษัทที่ดูแลสายงานวิทยุกระจายเสียงและวิทยุโทรทัศน์ ในเครือเนชั่นกรุ๊ป และเป็นบริษัทแม่ของ บริษัท เนชั่น ทีวี จำกัด ผู้รับใบอนุญาตประกอบกิจการโทรทัศน์ภาคพื้นดินระบบดิจิทัล ในชื่อ เนชั่นทีวี
ประวัติ.
NBC ก่อตั้งขึ้นเมื่อวันที่ 8 มกราคม พ.ศ. 2536 ด้วยชื่อ "บริษัท แน็ทค่อน มีเดีย จำกัด" ทุนจดทะเบียนตั้งต้นที่ 1 ล้านบาท เพื่อเป็นผู้ผลิตรายการสนทนาเชิงข่าว "เนชั่นนิวส์ทอล์ก" ทางไทยทีวีสีช่อง 9 อ.ส.ม.ท. เป็นรายการแรก โดยระยะต่อมา เข้าร่วมผลิตรายการข่าว ทางไทยสกายทีวี จากนั้นเมื่อปี พ.ศ. 2539 เปลี่ยนชื่อเป็น "บริษัท เนชั่น เทเลวิชั่น จำกัด" พร้อมทั้งเข้าร่วมผลิตรายการข่าว กับสถานีโทรทัศน์ไอทีวี จนถึงปี พ.ศ. 2542
บริษัทฯ เปลี่ยนเป็นชื่อปัจจุบัน โดยที่ยังไม่เป็นบริษัทมหาชน เมื่อปี พ.ศ. 2540 ก่อนที่จะก่อตั้งช่องโทรทัศน์ข่าว เนชั่น แชนเนล (ปัจจุบันคือเนชั่นทีวี) เป็นแห่งแรกของไทย เมื่อวันที่ 1 มิถุนายน พ.ศ. 2543 ออกอากาศผ่านเครือข่ายโทรทัศน์บอกรับเป็นสมาชิกยูบีซี (ปัจจุบันคือทรูวิชั่นส์) ทางช่องหมายเลข 8 จนถึงวันที่ 1 พฤษภาคม พ.ศ. 2546 จึงย้ายไปออกอากาศ ผ่านเครือข่ายโทรทัศน์ประเภทบริการกระจายสัญญาณแบบหลายจุดหลายช่อง ไททีวี ของกรมประชาสัมพันธ์ ทางช่องหมายเลข 1 รวมทั้งบริการเคเบิลทีวีส่วนท้องถิ่น, โทรทัศน์ผ่านดาวเทียมระบบซี-แบนด์ (สำหรับระบบเคยู-แบนด์ เริ่มออกอากาศเมื่อปี พ.ศ. 2551) แล้วจึงแปรสภาพเป็นบริษัทมหาชนในปี พ.ศ. 2552
นอกจากนี้ NBC ยังก่อตั้งช่อง"แมงโก้ ทีวี"  เพิ่มเติมเมื่อปี พ.ศ. 2553 และ"ช่องระวังภัย" ในปี พ.ศ. 2554 โดยทั้งสองช่อง ออกอากาศทางโทรทัศน์ผ่านดาวเทียม, โทรทัศน์ผ่านสัญญาณต่อเนื่อง และโทรทัศน์ผ่านสายเคเบิลส่วนท้องถิ่น ซึ่งในปี พ.ศ. 2554 บริษัทฯ ยังร่วมกับเครือข่ายโทรทัศน์ดาวเทียมเอ็มคอท ของบริษัท อสมท จำกัด (มหาชน) รวมถึงเข้าบริหารงาน และผลิตรายการโทรทัศน์ ทางช่อง"อาเซียนทีวี" ผ่านเครือข่ายโทรทัศน์บอกรับเป็นสมาชิกทรูวิชันส์ ทางช่องหมายเลข 99 และผ่านดาวเทียมไทยคม ในระบบซี-แบนด์ และร่วมกับมูลนิธิโรงพยาบาลรามาธิบดี เข้าบริหารงานและผลิตรายการโทรทัศน์ ทางช่อง"รามา แชนเนล" ผ่านเครือข่ายโทรทัศน์บอกรับเป็นสมาชิกทรูวิชันส์ ทางช่องหมายเลข 80, โทรทัศน์ผ่านสัญญาณต่อเนื่อง และโทรทัศน์ผ่านสายเคเบิลส่วนท้องถิ่น นอกจากนี้ ยังให้ธีระ ธัญไพบูลย์ เข้าร่วมเป็นพิธีกรหลักของรายการข่าว "เรื่องเด่นเย็นนี้" ทางไทยทีวีสีช่อง 3 ตั้งแต่เริ่มต้นรายการเมื่อปี พ.ศ. 2548 อีกด้วย
การประกอบธุรกิจ.
กิจการโทรทัศน์ภาคพื้นดินที่เป็นของ NBC โดยตรงคือ เนชั่นทีวี ซึ่งเปลี่ยนชื่อมาจาก เนชั่น แชนแนล (พ.ศ. 2543 - 2557) เป็นสถานีโทรทัศน์ที่นำเสนอข่าวตลอด 24 ชั่วโมงเป็นแห่งแรกของประเทศไทย เริ่มออกอากาศครั้งแรกเมื่อวันที่ 1 มิถุนายน พ.ศ. 2543 ทางยูบีซี ช่อง 8 ต่อมาในวันที่ 1 พฤษภาคม พ.ศ. 2546 เนชั่น แชนแนล ได้ย้ายการออกอากาศจากยูบีซี ช่อง 8 มาสู่สถานีวิทยุโทรทัศน์ไททีวี ช่อง 1 ผ่านบริการกระจายสัญญาณแบบหลายจุดหลายช่อง (MMDS) ครอบคลุมพื้นที่กรุงเทพมหานครและปริมณฑล โดยให้เหตุผลว่า มีอำนาจรัฐเข้าแทรกแซง ก่อนที่ในวันที่ 27 ธันวาคม พ.ศ. 2556 NBC จะชนะการประมูลช่องรายการข่าวในโทรทัศน์ภาคพื้นดินระบบดิจิทัล จึงเปลี่ยนชื่อมาเป็นเนชั่นทีวีดังในปัจจุบัน และเริ่มออกอากาศครั้งแรกเมื่อวันที่ 1 เมษายน พ.ศ. 2557
นอกจากนี้ NBC ยังเคยผลิตรายการโทรทัศน์ออกอากาศทางโทรทัศน์ระบบแอนะล็อก 4 ช่อง คือ
ดีปไมด์

กูเกิล ดีปไมด์ (Google DeepMind) เป็นบริษัทสัญชาติอังกฤษด้านปัญญาประดิษฐ์ เริ่มก่อตั้งขึ้นใน ค.ศ. 2011 ภายใต้ชื่อ ดีปไมด์ เทคโนโลยี และกูเกิลเข้ามาซื้อกิจการใน ค.ศ. 2014
ประวัติ.
ค.ศ. 2011 ถึง ค.ศ. 2014.
Demis Hassabis, Shane Legg และ Mustafa Suleyman ก่อตั้งบริษัทสตาร์ตอัพในปี ค.ศ. 2011 โดยที่ Hassabis พบกับ Legg ครั้งแรกที่ Gatsby Computational Neuroscience Unit มหาวิทยาลัย University College London
หลังจากนั้น บริษัทเงินทุน Horizons Ventures และ Founders Fund รวมทั้ง Scott Banister และ Elon Musk ผู้ประกอบการได้เข้ามาลงทุนในบริษัท โดยผู้ลงทุนรายแรกๆคือ Jaan Tallinn ที่ได้เป็นที่ปรึกษาของบริษัทด้วย ในปี ค.ศ. 2014 บริษัทได้รับรางวัลบริษัทยอดเยี่ยมแห่งปี จากห้องปฏิบัติการคอมพิวเตอร์เคมบริดจ์
บริษัทเป็นผู้สร้างโครงข่ายประสาทเทียมที่สามารถเรียนรู้ได้ว่าจะเล่นวิดีโอเกมให้เหมือนมนุษย์ได้อย่างไร และโครงข่ายประสาทเทียมนี้ที่สามารถเข้าถึงความจำภายนอกคล้ายกับเครื่องจักรทัวริงได้ ส่งผลให้คอมพิวเตอร์สามารถเลียนแบบความทรงจำระยะสั้นของมนุษย์ได้
กูเกิลเข้าครอบครองกิจการ.
ในวันที่ 26 มกราคม ค.ศ. 2014 กูเกิลประกาศว่าได้ตกลงกับบริษัทดีปไมด์ เทคโนโลยีในการเข้าครองครองกิจการแล้ว นอกจากนี้ยังมีรายงานมาว่า เฟซบุ๊กเคยเข้ามาเจรจากับดีปไมด์ เทคโนโลยีเช่นกันแต่ได้ล้มเลิกไปก่อนในปี ค.ศ. 2013 หลังจากนั้น บริษัทได้เปลี่ยนชื่อเป็น กูเกิล ดีปไมด์ มูลค่าในการเข้าครอบครองกิจการในครั้งนั้นอยู่ที่ประมาณ 400 ล้านดอลลาร์สหรัฐ ถึง 500 ล้านปอนด์
เงื่อนไขของทางดีปไมด์ในการเข้าครอบครองกิจการของกูเกิลคือ จะต้องมีการจัดตั้งบอร์ดจริยธรรมของปัญญาประดิษฐ์
งานวิจัย.
เป้าหมายของ ดีปไมด์ เทคโนโลยี คือ การแก้ไขปัญหาความฉลาด โดยบริษัทต้องการจะรวมเอาเทคนิคที่ดีที่สุดทางด้านการเรียนรู้ของเครื่องกับประสาทวิทยาระบบเข้าด้วยกันเพื่อสร้าง อัลกอริธึมที่เรียนรู้ได้ที่ทรงพลังและใช้งานได้หลากหลาย บริษัทต้องการจะทำให้ความฉลาดมีความเป็นแบบแผนมากขึ้น ไม่เพียงแต่จะทำให้เครื่องจักรฉลาดขึ้น แต่ยังมีจุดประสงค์เพื่อเข้าใจสมองของมนุษย์ด้วย
ปัจจุบัน บริษัทหันมาเน้นด้านงานวิจัยทางคอมพิวเตอร์ที่สามารถเล่นเกมได้ และพัฒนาระบบเหล่านี้ให้สามารถเล่นเกมได้หลากหลาย ไม่ว่าจะเป็นเกมโกะ ไปจนถึงเกมตู้
การทำงานของเทคโนโลยีดีปไมด์นั้น มีความแตกต่างกับเครื่องดีปบลูหรือวัตสันของบริษัทไอบีเอ็มที่พัฒนาขึ้นเพื่อจุดประสงค์บางอย่างและมีประโยชน์เฉพาะอย่าง แต่ดีปไมด์อ้างว่า ระบบนั้นไม่จำเป็นต้องมีการป้อนคำสั่งล่วงหน้า ระบบสามารถเรียนรู้ได้จากประสบการณ์ และใช้เพียงพิกเซลของภาพเป็นข้อมูลป้อนเข้าไป บริษัทได้ทดสอบระบบนี้กับวิดีโอเกม โดยเฉพาะเกมตู้ในยุคแรกๆ เช่น Space Invaders หรือ Breakout แม้จะไม่มีการเปลี่ยนแปลงโค้ด แต่เครื่องก็สามารถเริ่มทำความเข้าใจได้ว่าจะเล่นเกมอย่างไร และหลังจากเล่นไปหลายๆเกมแล้ว ก็สามารถเล่นได้อย่างมีประสิทธิภาพเทียบเท่าหรือมากกว่าที่มนุษย์ทำได้
เอ็กซ์เดเวลอปเมนต์

เอ็กซ์เดเวลอปเมนต์ (X Development) หรือเดิมเรียก กูเกิล เอ็กซ์ (Google X) เป็นบริษัทที่ดำเนินการโดย กูเกิล มีเป้าหมายเพื่อการพัฒนาเทคโนโลยีให้ล้ำสมัย มีสำนักงานอยู่ห่างจากสำนักงานใหญ่กูเกิลเพล็กซ์ของกูเกิลออกไปครึ่งไมล์ อยู่ในเขตเมาน์เทนวิว รัฐแคลิฟอร์เนีย มีเซอร์เกย์ บริน ผู้ร่วมก่อตั้งกูเกิลเป็นผู้ควบคุมหลัก และมีแอสโตร เทลเลอร์ นักวิทยาศาสตร์และผู้ประกอบการที่คอยกำกับดูแลในแต่ละวัน เทลเลอร์เผยว่า บริษัทมีเป้าหมายเพื่อจะพัฒนาเทคโนโลยีให้ก้าวกระโดดหลายสิบเท่า และพัฒนา "เทคโนโลยีที่ฟังดูคล้ายนิยายวิทยาศาสตร์ (science fiction-sounding solutions)" หน่วยวิจัยนี้เริ่มต้นขึ้นในปี ค.ศ. 2010 ด้วยการเริ่มพัฒนารถยนต์ที่ขับเคลื่อนได้เอง
กูเกิล เอ็กซ์ย้ายมาเป็นบริษัทลูกของแอลฟาเบตในเดือนตุลาคม ค.ศ. 2015 ต่อมาช่วงต้นปี ค.ศ. 2016 กูเกิล เอ็กซ์เปลี่ยนชื่อเป็น "เอ็กซ์" และเปลี่ยนสัญลักษณ์ใหม่
โครงการ.
กลางปี ค.ศ. 2014 กูเกิลประกาศว่าเอ็กซ์กำลังพัฒนาโครงการอยู่ 8 โครงการด้วยกัน และในช่วงปลายปี กูเกิลได้ออกมาประกาศถึงโครงการของเอ็กซ์ ได้แก่
นอกจากนี้ เอ็กซ์เคยคิดโครงการลิฟต์อวกาศขึ้นมาแต่ได้ล้มเลิกไปแล้วเพราะดูเป็นไปไม่ได้ในปัจจุบัน ตลอดจนยกเลิกโครงการโฮเวอร์บอร์ดที่เป็นบอร์ดที่จะยกคนให้ลอยขึ้นมา สำหรับการเดินทางไปมา ซึ่งดูมีค่าใช้จ่ายสูงเกินไปเมื่อเทียบกับผลประโยชน์ที่เกิดขึ้นต่อสังคม
บริษัทลูก.
เมื่อวันที่ 23 พฤษภาคม ค.ศ. 2013 กูเกิลเข้าครอบครองบริษัท Makani Power บริษัทสัญชาติสหรัฐอเมริกาที่พัฒนากังหันลมให้พลังงานที่ให้พลังงานหมุนเวียนราคาถูก นอกจากนี้ยังได้เข้าครอบครองกิจการของบริษัทออกแบบ Gecko Design ในเดือนสิงหาคม ค.ศ. 2014 อีกด้วย
แขวนคอ ควักไส้ และผ่าสี่

การแขวนคอ ควักไส้ และผ่าสี่  เป็นโทษประหารชีวิตสำหรับนักโทษชายที่มีความผิดฐานเป็นกบฏต่อแผ่นดินอังกฤษ ประกาศใช้ครั้งแรกในพระราชบัญญัติกบฏ ค.ศ. 1351 แต่มีการใช้มาก่อนหน้านี้ตั้งแต่ปี ค.ศ. 1238 แล้ว ส่วนนักโทษหญิงที่มีความผิดฐานเดียวกันจะถูกเผาทั้งเป็นแทน
การแขวนคอ ควักไส้ และผ่าสี่ จะเริ่มจากการผูกนักโทษประหารไว้กับม้า แล้วลากไปยังลานประหาร ก่อนจะแขวนคอนักโทษแต่ไม่ให้ถึงตาย จากนั้นจะตัดอวัยวะเพศ ควักเครื่องใน ตัดศีรษะ และสับร่างกายออกเป็น 4 ส่วน แล้วนำไปเสียบประจานตามสถานที่ต่าง ๆ
วิธีการประหารชีวิตนี้ถูกยกเลิกไปในปี ค.ศ. 1870
บุญเกิด หิรัญคำ

บุญเกิด หิรัญคำ (เกิด 10 มกราคม พ.ศ. 2475) อดีตรัฐมนตรีช่วยว่าการกระทรวงคมนาคม ในรัฐบาลหม่อมราชวงศ์เสนีย์ ปราโมช 2 สมัย และอดีตสมาชิกสภาผู้แทนราษฎรจังหวัดชัยภูมิ 4 สมัย และเป็นหนึ่งในสามนักการเมืองที่เป็นโจทย์ยื่นฟ้อง จอมพลถนอม กิตติขจร เมื่อครั้งก่อการรัฐประหารในปี พ.ศ. 2514 ว่าเป็นการก่อกบฎ
ประวัติ.
บุญเกิด เกิดเมื่อวันที่ 10 มกราคม พ.ศ. 2475 สำเร็จการศึกษาชั้นมัธยมศึกษาจากโรงเรียนชัยภูมิภักดีชุมพล จังหวัดชัยภูมิ
การทำงาน.
บุญเกิด เริ่มทำงานการเมืองโดยสมัครรับเลือกตั้งได้เป็นสมาชิกสภาผู้แทนราษฎรจังหวัดชัยภูมิ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคประชาธิปัตย์ จากนั้นในปี พ.ศ. 2515 เขาได้ร่วมกับนายอุทัย พิมพ์ใจชน และ นายอนันต์ ภักดิ์ประไพ เป็นโจทย์ยื่นฟ้องคณะปฏิวัติ ซึ่งมีจอมพลถนอม กิตติขจร หัวหน้าคณะปฏิวัติกับพวกอีกรวม 17 คน เป็นจำเลยต่อศาลอาญาหาว่าเป็นกบฏ อ้างในฟ้องว่า เมื่อวันที่ 17 พฤศจิกายน 2514 จอมพลถนอม กิตติขจร กับพวกได้ร่วมกันใช้กำลังประทุษร้ายและขู่เข็ญประชาชนชาวไทย เพื่อล้มล้างรัฐธรรมนูญ ขอให้ศาลพิจารณาลงโทษตามกฎหมาย แต่หลังจากนั้นไม่นานเขาทั้ง 3 คน กลับถูกคณะผู้มีอำนาจลงโทษจำคุก 7 ปี จนกระทั่งต่อมาในรัฐบาลนายสัญญา ธรรมศักดิ์ ได้มีการออกพระราชบัญญัตินิรโทษกรรมให้ทั้ง 3 คนเขาจำคุกระหว่างวันที่ 22 มิถุนายน พ.ศ. 2515 ตามคำสั่งหัวหน้าคณะปฏิวัติ ที่ 36/2515 และออกจากคุกวันที่ 26 มกราคม พ.ศ. 2517 ตามพระราชบัญญัติยกเลิกคำสั่งหัวหน้าคณะปฏิวัติที่ 36/2515 ลงวันที่ 22 มิถุนายน 2515 พ.ศ. 2517
ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคอธิปัตย์ และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคประชาธิปัตย์ และเขาได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
นายบุญเกิด หิรัญคำ เป็นผู้ร่วมก่อตั้งพรรคก้าวหน้า และดำรงตำแหน่งเลขาธิการพรรคคนแรก
บุญเกิด ได้รับเลือกตั้งสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่
สมาชิกสภาผู้แทนราษฎร.
บุญเกิด หิรัญคำ ได้รับการเลือกตั้งเป็นสมาชิกสภาผู้แทนราษฎร 4 สมัย คือ
ถนนมหาเศรษฐ์

ถนนมหาเศรษฐ์ (อักษรโรมัน: Thanon Maha Set) เป็นถนนสายหนึ่งในท้องที่แขวงสี่พระยา เขตบางรัก กรุงเทพมหานคร 
ระยะทาง.
ถนนมหาเศรษฐ์มีขนาด 4–5 ช่องการจราจร ไม่มีเกาะกลาง เขตถนนกว้าง 20.70 เมตร ระยะทางยาว 510 เมตร มีจุดเริ่มต้นจากทางแยกมหานคร–สี่พระยาซึ่งเป็นจุดตัดกับถนนสี่พระยาและถนนมหานคร ไปทางทิศใต้ ตัดผ่านซอยเจริญกรุง 39 (ศาลเจ้าเจ็ด), ซอยเจริญกรุง 43 (สะพานยาว) และซอยพุทธโอสถ ไปสิ้นสุดที่ทางแยกมเหสักข์ซึ่งเป็นจุดตัดกับถนนสุรวงศ์และถนนมเหสักข์
ประวัติ.
ถนนมหาเศรษฐ์เป็นหนึ่งในโครงการทางหลวงเทศบาลตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่แขวงสี่พระยาและแขวงสุริยวงศ์ เขตบางรัก กรุงเทพมหานคร พ.ศ. 2528 โดยมีจุดประสงค์เพื่อแบ่งเบาปริมาณการจราจรบนถนนสี่พระยา ถนนสุรวงศ์ ถนนมเหสักข์ และถนนเจริญกรุงซึ่งอยู่ใกล้เคียง จากนั้นได้ก่อสร้างจนเสร็จและเปิดการจราจรเมื่อเดือนมกราคม พ.ศ. 2545 แต่ยังไม่มีการตั้งชื่อถนนอย่างเป็นทางการในคราวเดียวกัน ต่อมาสำนักงานเขตบางรักได้ออกสำรวจความคิดเห็นของประชาชนในพื้นที่ว่าต้องการใช้ชื่อถนนใดระหว่าง "ถนนเทวศักดิ์" กับ "ถนนมหาเศรษฐ์" ผลการสำรวจปรากฏว่า ประชาชนร้อยละ 70 ต้องการให้ตั้งชื่อว่า ถนนมหาเศรษฐ์ ซึ่งหมายความว่า "ถนนของผู้มีทรัพย์" สำนักงานเขตจึงทำเรื่องเสนอชื่อดังกล่าวต่อคณะกรรมการกลางตั้งชื่อถนน ตรอก ซอย วงเวียน ทางแยก คลอง สะพาน และสถานที่สำคัญในเขตกรุงเทพมหานคร และถนนสายนี้ได้รับการอนุมัติให้ใช้ชื่อว่ามหาเศรษฐ์ตั้งแต่วันที่ 25 กรกฎาคม พ.ศ. 2546
เชิงอรรถและอ้างอิง.
<templatestyles src="Reflist/styles.css" />
ปลาขี้ควาย

ปลาขี้ควาย หรือ ปลาขี้ขุย (ชื่อวิทยาศาสตร์: "Trachicephalus uranoscopus") ปลาทะเลชนิดหนึ่ง ในวงศ์ปลาหิน (Synanceiidae) จัดว่าเป็นเพียงชนิดเดียวเท่านั้นที่อยู่ในสกุล "Trachicephalus"
มีตัวแบนข้างเล็กน้อย หัวสั้น ปากกว้างเชิดขึ้น ลำตัวมีรอยด่างสีนํ้าตาล มักมีจุดขาวประปราย ขอบครีบเป็นสีดำคลํ้า เงี่ยงมีพิษ ซ่อนตัวอยู่ตาม ซอกหินหรือพื้นท้องทะเล มีขนาดความยาวเต็มที่ 8 เซนติเมตร (3.1 นิ้ว) พบกระจายพันธุ์ทั่วไปในมหาสมุทรอินเดียและแปซิฟิก มักอาศัยอยู่กับพื้นน้ำที่เป็นโคลนหรือเลน และอาจพบได้ตามปากแม่น้ำ
ยูกิ (จังหวัดอิบารากิ)

ยูกิ (; โรมาจิ: "Yūki-shi"; : ยูกิชิ) เป็นนครที่ตั้งอยู่ทางตะวันตกของจังหวัดอิบารากิ ประเทศญี่ปุ่น จัดตั้งในฐานะเทศบาลนครเมื่อวันที่ 15 มีนาคม ค.ศ. 1954 มีขนาดพื้นที่ทั้งสิ้น 65.76 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 49,493 คน และมีความหนาแน่นของประชากร 753 คนต่อตารางกิโลเมตร ส่วนใหญ่จะมีประชากรชาวบราซิล ชาวฟิลิปปินส์ ชาวเปรู และเชื้อสายผสมอาศัยอยู่ในเมืองนี้
ฮิตาจิโอตะ

ฮิตาจิโอตะ (; โรมาจิ: "Hitachiōta-shi") เป็นนครที่ตั้งอยู่ทางตอนเหนือของจังหวัดอิบารากิ ประเทศญี่ปุ่น ได้รับการยกฐานะเป็นนครเมื่อวันที่ 15 กรกฎาคม ค.ศ. 1954 มีขนาดพื้นที่ทั้งสิ้น 371.99 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 46,125 คน และมีความหนาแน่นของประชากร 124 คนต่อตารางกิโลเมตร
อำเภอยูกิ (จังหวัดอิบารากิ)

อำเภอยูกิ (; โรมาจิ: "Yūki-gun") เป็นอำเภอที่ตั้งอยู่ในจังหวัดอิบารากิ ประเทศญี่ปุ่น เมื่อเดือนพฤษภาคม ค.ศ. 2008 อำเภอนี้มีประชากรประมาณ 23,388 คน และมีความหนาแน่นของประชากร 396 คน/กม.² มีเนื้อที่ทั้งหมด 59.1 กม.²
อำเภอนี้ประกอบด้วย 1 เทศบาลเมือง คือ ยาจิโยะ (; โรมาจิ: "Yachiyo-machi")
ชไมพร สิทธิวรนันท์

ชไมพร สิทธิวรนันท์ (เกิด 11 พฤศจิกายน พ.ศ. 2519) ชื่อเล่น เปิ้ล เป็นนักแสดงหญิงชาวไทย
ประวัติ.
ชไมพรเริ่มต้นการศึกษาในระดับชั้นอนุบาลจนถึงชั้น ป.2 ที่โรงเรียนในจังหวัดอุดรธานี โดยเมื่อทางครอบครัวย้ายมาทำธุรกิจที่กรุงเทพนั้น เธอได้เข้าศึกษาต่อในระดับชั้น ป.3 จนสำเร็จการศึกษา ในระดับชั้นมัธยมต้น ที่โรงเรียนวาสุเทวีในกรุงเทพฯ โดยขณะที่เป็นที่รู้จักในวงกว้างจากการทำงานในด้านการแสดงในช่วงปี พ.ศ. 2536 เธอกำลังศึกษาในระดับชั้น ปวช. อยู่ที่โรงเรียนกิตติพาณิชยการ ไปพร้อมกับการสอบเทียบจนสำเร็จการศึกษาในระดับชั้นมัธยมปลาย โดยจากบทสัมภาษณ์ในช่วงปี พ.ศ. 2540 เธอได้เข้าศึกษาต่อในระดับปริญญาตรีที่คณะมนุษยศาสตร์ เอกสื่อสารมวลชน มหาวิทยาลัยรามคำแหง 
เส้นทางในวงการบันเทิงเริ่มขึ้นในช่วงปี พ.ศ. 2534 ขณะที่เธอนั้น มีอายุ 14 ปี และกำลังศึกษาในระดับชั้น ม.3 ซึ่งจากการแนะนำงานผ่านบริษัทโมเดลลิ่ง จากนั้นได้รับการติดต่อจาก อิทธิสุนทร วิชัยลักษณ์ เพื่อแสดงภาพยนตร์เรื่อง "ลูกบ้าเที่ยวล่าสุด"
ตะกรับ (แก้ความกำกวม)

ตะกรับ หรือ กระตรับ เป็นชื่อสามัญที่ใช้เรียกปลาหลายชนิด ในหลายวงศ์ 
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ปลาใบไม้ (แก้ความกำกวม)

ปลาใบไม้ เป็นชื่อสามัญที่ใช้เรียกปลาหลายชนิด หลายวงศ์ โดยมากมักมีรูปสัณฐานเหมือนใบไม้
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
สึกูโยมิ

สึกูโยมิ (; โรมาจิ: "Tsukuyomi") เป็นจันทรเทพในศาสนาชินโตและคติชนญี่ปุ่น สึกูโยมิเป็นบุตรองค์ที่สองในบรรดาพี่น้องสามคนที่กำเนิดขึ้นมาเมื่อเทพอิซานางิ เทพผู้ให้กำเนิดผืนแผ่นดินแห่งแรกได้แก่เกาะโอโนโงโระ ได้อาบน้ำเพื่อชำระล้างตัวเองจากมลทินภายหลังเดินทางไปโลกบาดาลเพื่อพบเทพีอิซานามิ ภริยาที่ตายแล้ว ด้วยความรังเกียจรูปลักษณ์ของภริยาจึงหนีกลับมายังโลก เมื่อกลับมายังโลกจึงอาบน้ำชำระล้างตัวเอง ระหว่างที่ชำระล้างดวงตาข้างขวานั้น ก็เกิดขึ้นมาเป็นสึกูโยมิ 
ภายหลังสึกูโยมิได้ปีนบันไดขึ้นไปบนสวรรค์และอาศัยอยู่บนนั้น และแต่งงานกับพี่สาวตัวเอง สุริยเทพีอามาเตราซุ จนกระทั่งวันหนึ่งสึกูโยมิได้พบว่า เบื้องหลังการเตรียมกระยาหารที่เลิศรสนั้น อูเกโมจิ เทพีแห่งสรรพาหาร ได้ดึงออกมาจากดวงตา จมูก ปาก และทวารหนักของนาง ด้วยความรังเกียจ เขาจึงได้บันดาลโทสะสังหารนาง เมื่อเรื่องทราบถึงสุริยเทพี นางจึงโกรธสึกูโยมิมาก และไม่ขอพบกันอีก นับแต่นั้นดวงอาทิตย์และดวงจันทร์ก็ไม่เคยได้พบกันอีกเลย
สึกูโยมิมีศักดิ์เป็นปู่ของทวดของคามูยามาโตะ อิวาเรบิโกะ ปฐมจักรพรรดิแห่งญี่ปุ่น
อะเล็ช บิดัล

อะเล็ช บิดัล ปาร์แร็ว (เกิดวันที่ 21 สิงหาคม ค.ศ. 1989) เป็นนักฟุตบอลอาชีพชาวสเปน ปัจจุบันลงเล่นในตำแหน่งแบ็คขวา หรือปีก ให้กับอัสปัญญ็อล สโมสรในลาลิกา
ณพสิน แสงสุวรรณ

ณพสิน แสงสุวรรณ (ชื่อเล่น: หนุ่ม) เกิดเมื่อวันที่ 10 กรกฎาคม พ.ศ. 2524 ที่ จังหวัดสมุทรปราการ เป็นนักร้อง นักแสดง และอดีตนักร้องนำวงกะลา หลังจากที่วงกะลาถึงจุดแตกหักในปี พ.ศ. 2557 ทำให้ณพสินได้ก้าวมาเป็นศิลปินเดี่ยวในสังกัดค่ายจีนี่ เรคคอร์ด และได้ปล่อยผลงานเพลงเดี่ยวของเขา "เขาจะรู้บ้างไหม" ในวันที่ 16 มิถุนายน 2558 ทางช่องจีนี่เรคคอร์ดบนยูทูบ
ประวัติ.
ณพสิน แสงสุวรรณ (ชื่อเดิม กฤตพจน์ แสงสุวรรณ และยุทธพงษ์ แสงสุวรรณ) เกิดเมื่อวันที่ 10 กรกฎาคม พ.ศ. 2524 ที่ จังหวัดสมุทรปราการ โดยมีบิดาคืออนุสรณ์ แสงสุวรรณ และมารดาคือวิภา แสงสุวรรณ จบการศึกษาระดับมัธยมปลายจากโรงเรียนวัดทรงธรรม และศึกษาระดับอุดมศึกษาจาก คณะศิลปศาสตร์ สาขาวิชาการจัดการการท่องเที่ยว มหาวิทยาลัยศรีปทุม
เข้าสู่วงการ.
ณพสินเข้าประกวดเวทีประกวดดนตรีฮอตเวฟมิวสิกอวอร์ดส์ครั้งที่ 3 เมื่อปี พ.ศ. 2541 จนมีโอกาสได้เซ็นสัญญากับค่าย จีนี่ เรคคอร์ด ในเครือ จีเอ็มเอ็ม แกรมมี่ และได้เป็นนักร้องนำในวง KALA และมีผลงานกับวง KALA ออกมาเรื่อยๆ จนในปี พ.ศ. 2557 KALA ได้ถึงจุดแตกหักโดยณพสินให้เหตุผลว่า "การทำงานไม่ตรงกัน" และณพสินก็ได้แยกตัวออกมาเป็นศิลปินเดี่ยว
ชีวิตส่วนตัว.
ณพสินได้สมรสกับ แฟนสาวนอกวงการ จูน เพ็ญชุลี หนูแก้ว ที่โรงแรมเชอราตัน แกรนด์ สุขุมวิท ณ ห้องบอลรูม 1 ชั้น 4 เมื่อวันที่ 14 มีนาคม พ.ศ. 2553
ณพสิน กับ เพ็ญชุลี มีลูกสาวด้วยกัน 1 คนคือ พิชญ์สินี แสงสุวรรณ ชื่อเล่นว่า มิลล์ เกิดเมื่อวันที่ 20 มีนาคม พ.ศ. 2563 ปัจจุบัน ณพสิน ได้จดทะเบียนหย่ากับ เพ็ญชุลี แล้ว เมื่อวันที่ 25 กรกฎาคม พ.ศ. 2567 ณ ที่ว่าการอำเภอเมืองสมุทรปราการ 
ผลงาน.
ผลงานการแต่งเพลงให้กับศิลปินอื่น.
เติล ตะวัน
กัน นภัทร
ไอซ์ ศรัณยู
ปีเตอร์ นอร์วิก

ปีเตอร์ นอร์วิก เป็นนักวิทยาศาสตร์คอมพิวเตอร์ชาวอเมริกัน เกิดเมื่อวันที่ 14 ธันวาคม ค.ศ. 1956 ปัจจุบันเป็นผู้อำนวยการด้านการวิจัยของบริษัทกูเกิล
ประวัติการศึกษา.
ปีเตอร์ นอร์วิก เป็นนักวิจัยและสมาชิกของสมาคมเพื่อความก้าวหน้าทางปัญญาประดิษฐ์ (AAAI) และเป็นผู้แต่งหนังสือ "Artificial Intelligence: A Modern Approach" ร่วมกับสจวร์ต รัสเซลล์ อันเป็นหนังสือด้านปัญญาประดิษฐ์ที่ใช้กันอย่างแพร่หลายที่สุดในปัจจุบัน ในอดีต นอร์วิกเคยทำงานที่ Ames Research Center ขององค์การบริหารการบินและอวกาศแห่งชาติ สหรัฐฯ เป็นผู้ดูแลนักวิทยาศาสตร์ 200 คนดำเนินการวิจัยด้านหุ่นยนต์ ระบบอัตโนมัติ วิศวกรรมซอฟต์แวร์อัตโนมติและการวิเคราะห์ข้อมูล ประสาทวิศวกรรม งานวิจัยระบบความร่วมมือ และการตัดสินใจบนระบบจำลอง
นอร์วิกจบการศึกษาระดับปริญญาตรีทางด้านคณิตศาสตร์ประยุกต์จากมหาวิทยาลัยบราวน์ และระดับปริญญาเอกจากมหาวิทยาลัยแคลิฟอร์เนีย เบิร์กลีย์
งานวิจัย.
นอร์วิก เป็นผู้ช่วยศาสตราจารย์ที่มหาวิทยาลัยเซาเทิร์นแคลิฟอร์เนียและเป็นนักวิจัยที่เบิร์กลีย์ มีผลงานการตีพิมพ์มากกว่า 50 ฉบับในด้านของวิทยาศาสตร์คอมพิวเตอร์ โดยเฉพาะสายปัญญาประดิษฐ์ การประมวลผลภาษาธรรมชาติ การได้มาซึ่งข้อมูล และวิศวกรรมซอฟต์แวร์ รวมทั้งมีผลงานหนังสือ " Artificial Intelligence: A Modern Approach" และ "Paradigms of AI Programming: Case Studies in Common Lisp"
ในปี ค.ศ. 2011 นอร์วิกร่วมกับเซบาสเตียน ทรุนพัฒนาระบบการสอนวิชาปัญญาประดิษฐ์ออนไลน์ โดยมีนักเรียนกว่า 160,000 คนเข้าร่วมศึกษา และปัจจุบันยังมีงานสอนออนไลน์ที่เว็บไซต์ อีกด้วย
สจวร์ต รัสเซลล์

สจวร์ต โจนาธาน รัสเซลล์ เป็นนักวิทยาศาสตร์คอมพิวเตอร์ มีชื่อเสียงทางด้านปัญญาประดิษฐ์
รัสเซลล์เกิดที่เมืองพอร์ธสมัธ ประเทศอังกฤษ จบการศึกษาระดับปริญญาตรี เกียรตินิยมอันดับหนึ่งสาขาฟิสิกส์ ที่มหาวิทยาลัยออกซฟอร์ดในปี ค.ศ. 1982 จากนั้นจบการศึกษาระดับปริญญาเอกที่มหาวิทยาลัยสแตนฟอร์ดด้านวิทยาศาสตร์คอมพิวเตอร์ในปี ค.ศ. 1986 หลังจบการศึกษาได้ทำงานเป็นอาจารย์อยู่ที่มหาวิทยาลัยแคลิฟอร์เนีย เบิร์กลีย์จนปัจจุบันได้เป็นศาสตราจารย์ประจำสาขาวิชาวิทยาศาสตร์คอมพิวเตอร์ นอกจากนั้น ยังเป็นศาสตราจารย์พิเศษทางด้านศัลกรรมประสาทวิทยาที่มหาวิทยาลัยแคลิฟอร์เนีย ซานฟรานซิสโกหลังจากอุทิศตนทำงานวิจัยด้านสรีรวิทยาคำนวณ
รัสเซลล์เป็นผู้ได้รับรางวัล IJCAI Computers and Thought Award ในปี ค.ศ. 1995 อันเป็นรางวัลระดับนานาชาติที่มอบให้กับนักวิจัยที่มีผลงานโดดเด่นที่อายุน้อยกว่า 35 ปี จากนั้นในปี ค.ศ. 2003 ได้เป็นนักวิจัยของสมาคมคอมพิวเตอร์เอซีเอ็ม และในปี ค.ศ. 2011 ได้เข้าร่วมสมาคมอเมริกันเพื่อความก้าวหน้าทางด้านวิทยาศาสตร์
รัสเซลล์ได้แต่งหนังสือ "Artificial Intelligence: A Modern Approach" ร่วมกับปีเตอร์ นอร์วิก อันเป็นตำราเรียนทางด้านปัญญาประดิษฐ์ที่แพร่หลายที่สุด ใช้กันใน 1,200 มหาวิทยาลัยใน 100 ประเทศ
วงศ์ปลาเสือดำ

วงศ์ปลาเสือดำ  วงศ์ปลาน้ำจืดขนาดเล็กวงศ์หนึ่ง ในอันดับAnabantiformes ใช้ชื่อวงศ์ว่า Nandidae (/แนน-ดิ-ดี/)
มีรูปร่างกลมเป็นรูปไข่หรือกลมรี แบนข้างมาก หัวค่อนข้างใหญ่ ปากกว้างและยืดหดได้ มุมปากยื่นถึงด้านหลังของนัย์ตา เกล็ดเป็นแบบสาก หนังริมกระดูกแก้มแยกกัน รูจมูกคู่หน้าอยู่ชิดกับจมูกคู่หลัง ขอบกระดูกแก้มอันกลาง มีซี่กระดูกปลายแหลมหนึ่งอัน มีฟันที่กระดูกขากรรไกร กระดูกเพดานปาก และบนลิ้น เส้นข้างลำตัวไม่สมบูรณ์ หรือไม่มีในบางสกุล ครีบหางมีก้านครีบเดี่ยวที่เป็นซี่แข็งปลายแหลมจำนวน 13 ก้าน และครีบก้นมีก้านครีบเดี่ยวที่เป็นซี่แข็งปลายแหลมจำนวน 3 ก้าน ครีบหางมนกลม
จำแนกออกได้เป็น 3 สกุล พบกระจายพันธุ์ในภูมิภาคแอฟริกาตะวันตกและเอเชียใต้จนถึงอาเซียน
หมายเหตุ: เดิมปลาในวงศ์นี้เคยรวมกันเป็นวงศ์ใหญ่กว่านี้ แต่ปัจจุบันได้แยกออกเป็นวงศ์ต่างหาก คือ Polycentridae ที่พบในภูใมิภาคอเมริกาใต้ และ Pristolepididae ที่พบในภูมิภาคเอเชียใต้และอาเซียน
เล็ตส์สเตย์ทูเก็ดเดอร์ (เพลง)

"เล็ตส์สเตย์ทูเก็ดเดอร์"  เป็นเพลงของอัล กรีน จากอัลบั้มชื่อเดียวกัน ที่ออกจำหน่ายเมื่อ ค.ศ. 1972 เพลงผลิตและบันทึกเสียงโดยวิลลี มิตเชลล์ และผสมเสียงโดยมิตเชลล์ และเทร์รี แมนนิง เพลงออกเป็นซิงเกิลใน ค.ศ. 1971 "เล็ตส์สเตย์ทูเก็ดเดอร์" ขึ้นอันดับหนึ่งบนบิลบอร์ดฮอต 100 และอยู่ในชาร์ตนาน 16 สัปดาห์ และขึ้นอันดับหนึ่งบนชาร์ตอาร์แอนด์บีของ"บิลบอร์ด"นาน 9 สัปดาห์ บิลบอร์ดจัดให้เป็นเพลงอันดับที่ 11 แห่งปี ค.ศ. 1972 และนิตยสาร"โรลลิงสโตน"จัดอันดับให้อยู่อันดับที่ 60 ในรายชื่อเพลง 500 เพลงที่ดีที่สุดตลอดกาล
กุสตาฟว์ ดอเร

ปอล กุสตาฟว์ ลูย คริสต็อฟ ดอเร  หรือ กุสตาฟว์ ดอเร (6 มกราคม ค.ศ. 1832 – 23 มกราคม ค.ศ. 1883) เป็นศิลปินชาวฝรั่งเศส
ดอเรเกิดเมื่อปี ค.ศ. 1832 ที่เมืองสทราซบูร์ เมื่อมีอายุได้ 5 ปี เขาก็เริ่มวาดภาพ และเมื่ออายุได้ 12 ปี เขาก็เริ่มทำภาพพิมพ์หิน ครอบครัวของดอเรย้ายไปอยู่ที่ปารีสเมื่อดอเรอายุได้ 15 ปี ที่นั่นเขาเริ่มเป็นที่รู้จักในฐานะนักวาดภาพประกอบ จากผลงานภาพประกอบในหนังสือของนักเขียนหลายคน เช่น ฟร็องซัว ราเบอแล และออนอเร เดอ บาลซัก รวมถึง "ดอนกิโฆเต้" ฉบับภาษาฝรั่งเศส และ "The Raven" ของเอดการ์ แอลลัน โพ ในปี ค.ศ. 1867 ผลงานของดอเรได้ถูกนำไปจัดแสดงที่กรุงลอนดอน และได้รับคำติชมอย่างมากจนทำให้เขาได้งานที่สำนักพิมพ์ Grant & Co และผลิตผลงาน "London: A Pilgrimage" ซึ่งได้รับความนิยมอย่างมาก
ในช่วงหลัง ดอเรได้วาดภาพประกอบให้กับหนังสือของคอเลริดจ์ และเทนนีสัน รวมถึง "แพระไดส์ลอสต์" ของมิลตัน และ "ดีวีนากอมเมเดีย" ของดันเต เขาอยู่เป็นโสดตลอดชีวิต และอาศัยอยู่กับแม่จนกระทั่งเสียชีวิตในปี ค.ศ. 1883 ที่กรุงปารีส ขณะมีอายุได้ 51 ปี
สมดุล

"สมดุล" เป็นซิงเกิลของวงดนตรีโปเตโต้ ประพันธ์เนื้อร้องและแต่งทำนองโดยเหมือนเพชร อำมะระ และพัฒน์ชัย ภักดีสู่สุข และเรียบเรียงโดย โปเตโต้ & เกียรติยศ มาลาทอง ออกจำหน่ายในวันที่ 25 กุมภาพันธ์ พ.ศ. 2558 สังกัดจีนี่เรคอร์ดส ในเครือจีเอ็มเอ็ม แกรมมี่ โดยเป็นการกลับมาร่วมงานอีกครั้งกับค่ายจีนี่เรคอร์ดส หลังจากที่ห่างหายไปถึง 2 ปีของวง
เพลงนี้ได้ถ่ายทอดมุมมองที่ดีในด้านบวก การยอมรับข้อดีข้อเสียของกันและกันย่อมทำให้เกิด “สมดุล” ที่ดีในการใช้ชีวิตด้วยกันอย่างมีความสุข เพลงนี้มีความพิเศษคือได้ TED JENSEN เจ้าของรางวัลแกรมมี่อวอร์ด มาช่วยทำ Mastering ให้
การตอบรับ.
เพลง "สมดุล" ติดอันดับสูงสุดที่ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 พฤษภาคม พ.ศ. 2558 และติดอันดับสูงสุดที่ 18 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 11 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี